15.5.2004 Den Europæiske Unions Tidende L 180/9 KOMMISSIONENS FORORDNING (EF) Nr. 979/2004 af 14. maj 2004 om ændring af Rådets forordning (EF) nr. 1210/2003 om visse specifikke restriktioner i de økono- miske og finansielle forbindelser med Irak KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96 (1), særlig artikel 11, litra b), og ud fra følgende betragtninger: (1) — Bilag III til forordning (EF) nr. 1210/2003 indeholder en liste over den tidligere irakiske regerings offentlige instanser, virksomheder og institutioner, og fysiske og juridiske personer, organer og sammenslutninger, som er omfattet af indefrysningen af midler og økonomiske ressourcer i henhold til nævnte forordning. (2) Den 26. april 2004 besluttede sanktionsudvalget under FN's Sikkerhedsråd at ændre listen over den tidligere irakiske regerings offentlige instanser, virksomheder og institutioner, og fysiske og juridiske personer, organer og sammenslutninger, over for hvem indefrysningen af midler og økonomiske ressourcer skal anvendes. Bilag III bør derfor ændres i overensstemmelse hermed. (3) — For at sikre, at de i denne forordning fastsatte foranstalt- ninger er effektive, skal denne forordning træde i kraft straks — UDSTEDT FØLGENDE FORORDNING: Artikel 1 Bilag III til forordning (EF) nr. 1210/2003 ændres i overens- stemmelse med bilaget til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 14. maj 2004. (1) EUT L 169 af 8.7.2003, s. 6. Senest ændret ved Kommissionens forordning (EF) nr. 924/2004 (EUT L 163 af 30.4.2004, s. 100). På Kommissionens vegne Christopher PATTEN Medlem af Kommissionen